ועדת הפנים והגנת הסביבה, כנסת 20, פרוטוקול מספר 391, 2017-03-21 17:00

דוד אמסלם: אני מתכבד לפתוח את ישיבת ועדת הפנים והגנת הסביבה להמשך דיון בנושא הצעת חוק התכנון והבנייה (תיקון מס' 109), התשע"ו-2016 (מ/1074).

דוד אמסלם: היינו אמורים להתחיל את הדיון בנושא הזה בשעה 13:00.

דוד אמסלם: אנחנו דנים על הצעת החוק הזאת יותר מחודש, ערכנו עשרות ישיבות, ישבנו כאן עשרות שעות, גם בוועדה וגם מחוץ לוועדה.

דוד אמסלם: מאז שאני בכנסת זה הצעת החוק שהקדשתי לה הכי הרבה מאמץ.

דוד אמסלם: לדעתי מעולם לא הקדשתי מאמץ כל-כך קשה, כבד ואינטנסיבי כפי שהקדשתי לנושא הזה.

דוד אמסלם: מדובר בהצעת חוק מורכבת וארוכה מאוד, עם הרבה מאוד פרטים.

דוד אמסלם: וכנ"ל גם המשנה ליועץ המשפטי לממשלה שעזב את הכול באופן אישי והתייצב, וכך גם היועצים המשפטיים של הוועדה ומנהלת הוועדה, כל הצוות שיושב מולכם.

דוד אמסלם: נעשה פה מאמץ עצום לדבר אחד בלבד.

דוד אמסלם: כאשר הצעת החוק הונחה בפנינו בנוסח הכחול יכולנו לשמוע אתכם ולהתקדם, כפי שאני עושה בהרבה מאוד הצעות חוק, כולל הצעת החוק שנידונה כאן לפני 5 דקות.

דוד אמסלם: בדרך כלל אנחנו שומעים, לא מקבלים וממשיכים הלאה.

דוד אמסלם: מה שקרה כאן, אנחנו עברנו סעיף-סעיף, רשמנו את כל ההצעות, היו מאות הצעות, לקחנו אותן, ישבנו אחרי כן בעבודה מחוץ לוועדה עד השעות המאוחרות.

דוד אמסלם: הייעוץ המשפטי של הוועדה הקדיש את כל המאמצים, עזבנו הכול.

דוד אמסלם: היו לנו הצעות חוק שעמדו באמצע חקיקה, עזבנו אותן, וכנ"ל משרד המשפטים וכל הצוות שעסק בזה.

דוד אמסלם: ישבנו שעות ועברנו סעיף-סעיף, פרט-פרט ושינינו חלק גדול מאוד מהצעת החוק כתוצאה מן הבקשות שלכם.

דוד אמסלם: אנחנו אפילו דחפנו יותר מאשר אתם רציתם.

דוד אמסלם: כאשר פתחתי את העניין אמרתי שזה כפוף למדיניות אכיפה, שהסברתי אותה ואמרנו אותה לפרוטוקול 7-8 פעמים, כמעט בכל ישיבה.

דוד אמסלם: ביקשתם ואמרתי כן.

דוד אמסלם: התוצאה בסופו של דבר היא שכאשר באנו להצביע, אתם הצעתם הרבה מאוד הסתייגויות.

דוד אמסלם: יכולנו להעביר את זה, כולל ההסתייגויות.

דוד אמסלם: אתם יודעים שגם לתקציב הגשתם קצת יותר הסתייגויות מאשר להצעת החוק הזאת.

דוד אמסלם: תקשיב עד הסוף, אני אומר לך.

דוד אמסלם: לא אתם אלא במצטבר בכנסת, אנחנו מדברים בכולל.

דוד אמסלם: בסופו של דבר העברנו את החוק והכול היה בסדר, וכנ"ל גם היה כאן.

דוד אמסלם: אבל רצינו ללכת לקראתכם.

דוד אמסלם: אמרנו: אתם מבקשים.

דוד אמסלם: אבל כנראה שאין גבול לבקשות.

דוד אמסלם: אני חושב שאין גבול לחוסר ההגינות בעניין הזה.

דוד אמסלם: לכן מהצהרים ומהבוקר אתם מול ארז קמיניץ, אבל מהצהרים אתם מולנו, כולנו ביחד, כל הפורום הזה מהצרים לא עושה כלום, רק יושב אתכם למשא ומתן על סעיף כזה וסעיף אחר, עדיין משנים ומשנים.

דוד אמסלם: התוצאה היא שלפני כשעה הודעתם לי באופן רשמי שאתם לא מוכנים ללכת על העניין הזה.

דוד אמסלם: לכן אני רוצה להודיע לכם על המהלך הבא.

דוד אמסלם: ראשית, אנחנו נקיים דיון ראשוני, שעה ראשונה בפגרה, בלי נדר, בנושא הזה.

דוד אמסלם: אני כבר מנחה את מנהלת הוועדה, היא כבר תודיע לכם השבוע באיזו שעה.

דוד אמסלם: עם סיום הפגרה נתכנס פה ב-8:00 בבוקר.

דוד אמסלם: אנחנו נודיע מתי.

אוסאמה סעדי: אני בעד 7:30, כרגיל.

דוד אמסלם: יכול להיות שגם אתאם דיון בפגרה בנושא הזה, יש אופציה כזאת.

דוד אמסלם: אנחנו נלך על הנוסח הכחול בלבד.

דוד אמסלם: אני לא פותח את זה יותר לדיונים והסתייגויות מכיוון שאתם כבר השגתם את הכול.

דוד אמסלם: אביא את זה ישר להצבעות על הנוסח הכחול.

דוד אמסלם: לא תהיה מדיניות אכיפה ושום מסמך לא יצורף לעניין.

דוד אמסלם: יהיה הנוסח הכחול: מי בעד ומי נגד, ובזה נגמר, בגלל שלגבי ההסתייגויות שלכם בוועדה כבר דיברתם.

דוד אמסלם: זו הפרוצדורה שתהיה.

דוד אמסלם: בכנסת אתם תדברו.

בצלאל סמוטריץ': פלוס כמה תיקונים קטנים.

אוסאמה סעדי: יש את ההסתייגויות של סמוטריץ.

אוסאמה סעדי: אנחנו רוצים להצביע עליהן.

דוד אמסלם: אין בעיה.

דוד אמסלם: דוד ביטן יקבע את המועד מהיום הראשון שאנחנו חוזרים מהפגרה, אתם תדברו כפי שהתקנון מכתיב, אין לנו בעיה עם זה, כמה שאתם רוצים, ואנחנו נביא את זה להצבעה כפי שזה.

דוד אמסלם: זה הפרוצדורה.

דוד אמסלם: אין טעם לדבר אתי יותר כי אני "נעול" בעניין, נגמר.

דוד אמסלם: גם אם עכשיו תגידו לי שאתם מוכנים לכול, מבחינתי נגמר.

דוד אמסלם: אני חושב שיש גבול לאן אפשר ללכת.

דוד אמסלם: לא הייתי אומר לכם שאתם לא הוגנים בגלל שאתם גם מפוצלים ביניכם, אבל אתם מבינים על מה אנחנו מדברים.

דוד אמסלם: אנחנו טחנו מים, בזבזתם לנו את כל הזמן, את כל היום ובסוף הגענו לאותה נקודה, אבל בסדר.

אוסאמה סעדי: לא אנחנו הגענו ליום האחרון.

דוד אמסלם: מבחינתי האירוע נגמר.

דוד אמסלם: גם אפיק מזה לקחים לגבי העתיד.

דוד אמסלם: אני כיושב-ראש ועדת הפנים והגנת הסביבה לא אסכים לדון על הנושא הזה יותר.

דוד אמסלם: נגמר.

דוד אמסלם: גם אם עכשיו יבוא ביטן, אם יבוא ראש הממשלה, אם יבוא ארז קמיניץ – נגמר מבחינתי.

דוד אמסלם: אנחנו נלך על הנוסח הכחול.

דוד אמסלם: אם אתם רוצים לדון עכשיו זה רק על הנוסח הכחול, נגמר.

דוד אמסלם: בבקשה, דוד ביטן.

דוד ביטן: קודם כול אני רוצה לומר לכם, לא הייתי בישיבות ולא ידעתי שיושב-ראש הוועדה וגם הצוות המקצועי הלך לקראתכם באופן יוצא מן הכלל.

דוד ביטן: אבל לקח זמן לעבד את הצעת החוק הזאת כי היה דרוש לה יותר זמן מאשר באופן רגיל.

דוד ביטן: היא גם הייתה ארוכה, הצעת חוק של 80 עמודים, אז כל הכבוד לך שעשית את המאמץ.

דוד ביטן: הקדשת זמן רב לדיונים שגרמו להארכת החקיקה.

דוד ביטן: הגענו לשבוע האחרון, אז הגשתם 2,500 הסתייגויות, שזה מחייב דיון שיימשך שבועיים, משהו כזה.

דוד ביטן: נוצר מצב שלא הסכמתי להשאיר את חברי הכנסת, שיישבו אחרי 5 חודשי עבודה רציניים מאוד, וגם לא את הפקידוּת של הכנסת ואת היועצים המשפטיים, כל מי שמטפל בהצעת החוק הזאת, כי ברגע שיש דיון הם צריכים להישאר, קרוב לשבוע ימים אחרי שסיימנו בעצם את השבוע האחרון ונכנסנו לפגרה.

דוד ביטן: כלומר, הייתי צריך להכניס את זה לדיון ביום רביעי והיינו צריכים לשבת פה עוד שבוע ימים עד יום חמישי הבא.

דוד ביטן: אני חושב שזה לא הוגן.

דוד ביטן: אני חושב שגם צריך לפעול בהגינות בהליכים שנוקטים בכנסת.

דוד ביטן: במצב הזה אני מבקש ממך שאנחנו נחזור אחורה ונצביע על הקובץ הכחול.

דוד ביטן: אם צריך שבוע ימים לדון בכנסת אז נהיה שבוע ימים בכנסת.

דוד ביטן: יש עוד שיטות בתקנון שבאמצעותן אני יכול לצמצם את הזמן, ואנצל אותן.

דוד ביטן: אתם קיבלתם את ההחלטה הזאת, זכותכם, כנציגי הציבור הערבי זה זכותכם.

דוד ביטן: קודם כול, אני מודה לך, אדוני היושב-ראש, על העבודה שעשית.

דוד ביטן: הדחייה שאנחנו עושים בלית ברירה בגלל אילוצי השעה וכן הלאה, בעניין הזה אני מתנצל בפניך שהחלטתי לדחות למרות העבודה הרבה שעשית, אבל לא הייתה לי ברירה.

דוד ביטן: אני שמח שהחלטת לערוך דיון חוזר בעניין הזה ולטפל בדברים בצורה אחרת.

דוד אמסלם: תודה רבה.

דוד אמסלם: חבר הכנסת סמוטריץ, רצית להגיד כמה דברים.

בצלאל סמוטריץ': אני פחות נכחתי בכל הדיונים הקודמים.

בצלאל סמוטריץ': התעוררתי קצת מאוחר למציאות שבעיניי היא בעייתית מאוד, משום שהייתה כאן שחיקה גדולה מאוד באינטרס הציבורי, בכלים שבסוף מערכות אכיפת החוק צריכות לקבל כדי להצליח לטפל במה שהוגדר הרבה יותר מפעם אחת כמכת מדינה.

בצלאל סמוטריץ': אני שמח שתהיה לנו הזדמנות להחזיר את הגלגל לאחור ולהוציא תחת ידינו חוק טוב שישים אותנו במקום אחר בכלל.

דוד אמסלם: תודה רבה.

דוד אמסלם: אוסאמה סעדי, בבקשה.

אוסאמה סעדי: אדוני היושב-ראש, חבריי חברי הכנסת, אמרתם בצדק שמדובר בהצעת חוק מורכבת, ארוכה, שלקחה המון שעות של דיונים.

אוסאמה סעדי: השתתפתי ברוב הישיבות אבל חברי עבדאללה אבו מערוף מטעם הרשימה המשותפת היה בכל הישיבות.

אוסאמה סעדי: בדיונים לא נקטנו בשום טקטיקה של פיליבסטר, של בזבוזי זמן.

דוד ביטן: אבל הגשתם אחר-כך 2,500 הסתייגויות.

אוסאמה סעדי: תיכף נגיע לזה.

אוסאמה סעדי: אני אומר למה הגענו עד השבוע האחרון.

אוסאמה סעדי: כבוד היושב-ראש יכול להגיד לך שהיינו – גם אני וגם עבדאללה אבו מערוף לפחות – ענייניים ביותר, מקצועיים ביותר.

דוד אמסלם: טוב שאתה מזכיר רק את שניכם, אבל בואו נתקדם.

דוד אמסלם: את רוב האחרים הוצאתי בגלל שהם ניסו לעשות פיליבסטר, אבל לא חשוב.

אוסאמה סעדי: זה היה 2 דקות, 3 דקות, 5 דקות.

אוסאמה סעדי: אני מדבר על המאסה של הדיונים.

אוסאמה סעדי: הצגנו את העמדות שלנו, את ההסתייגויות שלנו.

אוסאמה סעדי: אני חייב להדגיש שחלק מהן נפלו על אוזניים קשובות, במיוחד של היושב-ראש.

אוסאמה סעדי: זו ההזדמנות באמת לשבח אותך, שפעלת והקדשת המון זמן להצעת החוק הזאת, ואפילו חלק מן ההסתייגויות שלנו שנראו לך כצודקות פעלת והטמעת אותן בתוך הצעת החוק העדכנית האחרונה.

אוסאמה סעדי: הגענו לאן שהגענו בשבוע שעבר, אדוני היושב-ראש וכבוד יושב-ראש הקואליציה.

אוסאמה סעדי: לפני שנעשה כל מה שחזינו ביומיים האחרונים כבר הגענו לסיכום גם על סדרי הדיון, אחרי שהגשנו את ההסתייגויות האלה.

אוסאמה סעדי: אם בהצעת החוק הזאת לא נגיש מאות הסתייגויות אז אני לא יודע באיזו הצעת חוק נגיש.

אוסאמה סעדי: זה זכות פרלמנטרית, יש את סעיף 98 שתמיד אפשר לעשות בו שימוש, אבל גם כאשר הייתם באופוזיציה עשיתם אותו דבר, ניצלתם את הזכות הזאת.

אוסאמה סעדי: מהשבוע שעבר, אדוני היושב-ראש וכבוד יושב-ראש הקואליציה, הגענו לסיכום לגבי מסגרת הדיונים של כמה שעות, ולא אמרנו שאנחנו רוצים 7 ימי דיונים וכן הלאה.

דוד ביטן: ובלבד שזה יהיה אחרי הפגרה.

אוסאמה סעדי: אחרי הפגרה מסגרת דיונים של 4 שעות, זה מה שסיכמנו.

אוסאמה סעדי: אדוני היושב-ראש, אני רוצה להדגיש, לא חזרנו משום סיכום שהיה אתנו.

דוד ביטן: אני מוחל לכם על הדבר הזה.

דוד ביטן: אין צורך בזה יותר.

דוד ביטן: אתם לא מחויבים.

דוד אמסלם: דיברת על הסיכום.

דוד אמסלם: אני לא רוצה להיכנס לטקטיקה של דוד ביטן או לאסטרטגיה שלו.

דוד אמסלם: זה התפקיד שלו כיושב-ראש הקואליציה.

דוד אמסלם: הוא הבין שכרגע ההסתייגויות שלכם מפריעות לנו להביא את הצעת החוק להצבעה במושב הזה.

דוד אמסלם: זה ברמה הטכנית.

דוד אמסלם: אם אנחנו ממשיכים למושב הבא אז לא עשינו כלום.

דוד אמסלם: לכן דיברנו בינינו כדי לסיים עם זה היום.

אוסאמה סעדי: ניסינו.

דוד אמסלם: ברגע שזה נפתח, זה נפתח לכל הכיוונים.

אוסאמה סעדי: אני אומר לחבר'ה בצד השני, ארז קמיניץ והחברים, לא זזנו מילימטר מהסיכום שיש לנו עם הקואליציה.

אוסאמה סעדי: אני רוצה שזה יהיה ברור ומובן.

אוסאמה סעדי: אתם רוצים לחזור בכם?

אוסאמה סעדי: אני אומר דברים נכונים עד עכשיו?

דוד אמסלם: לא.

<ארז קמיניץ: לא סיכמו על נוסח החוק.

אוסאמה סעדי: מה היה הסיכום?

דוד אמסלם: אתם באתם לחבר הכנסת ביטן לגבי ההסתייגויות במליאה.

דוד אמסלם: זה התפקיד שלו.

דוד אמסלם: הוא לא מנהל לי את הוועדה כאן ולא את הסיכומים.

דוד אמסלם: הוא הבין טכנית, אתם אמרתם: אנחנו נדבר 4 שעות ואתה תדחה את זה.

דוד אמסלם: ראיתי שהעסק נפרם, גם מבחינתנו, בגלל שרצינו לסיים את זה עכשיו.

דוד אמסלם: לכן ניסינו להביא את זה לכאן.

דוד אמסלם: עכשיו אנחנו פותחים.

דוד אמסלם: אמרנו: אם יש בעיה עם זה, אם לנו זה לא מתאים אז אנחנו נפתח.

אוסאמה סעדי: אתה מסכים אתי, אדוני היושב-ראש, שסיכמנו, לא אתמול אלא בשבוע שעבר, שבמליאה- - -

דוד אמסלם: לא.

דוד אמסלם: כאשר באנו בתחילת הדיון על הצעת החוק, לאורך כל הדרך אמרתי לכם: במושב הזה נסיים את החוק.

דוד אמסלם: אמרתי או לא אמרתי?

דוד אמסלם: אמרתי.

דוד אמסלם: אתה שמעת את זה ממני.

אוסאמה סעדי: אבל לא הספקנו.

דוד אמסלם: אני הספקתי הכול.

אוסאמה סעדי: לא הספקת.

אוסאמה סעדי: עשית ישיבה ביום חמישי שעבר ואמרת שנדון על זה, יגישו הסתייגויות.

אוסאמה סעדי: הגשנו הסתייגויות בזמן.

דוד אמסלם: מבחינתי העסק שלי נגמר.

דוד אמסלם: היינו מביאים את זה להצבעה ביום שני, היית גומר את זה ביחד אתי, ואתם יכולים לדבר מבחינתי עד שבוע הבא.

דוד אמסלם: זו הייתה התוכנית שלי, שתדברו כמה שאתם רוצים.

דוד אמסלם: אנחנו פה, אם חבר הכנסת ביטן רוצה ללכת לחופשה הוא ילך לחופשה, אנחנו נישאר אתכם כאן, כפי שעשיתי אתכם בוועדה בכל פעם.

דוד אמסלם: אמרתי לכם: נדון גם ביום שישי, הכול, אבל אנחנו נסיים עכשיו.

דוד אמסלם: בא דוד ביטן ועשה את מה שעשה.

דוד אמסלם: בכיף.

דוד אמסלם: בסדר, אני מבין את האילוצים שלו.

דוד אמסלם: אם יש לי צער גדול בכל הסיפור הזה זה על ארז קמיניץ והצוות שלו.

דוד אמסלם: הרי מה עשינו לו?

דוד אמסלם: כל יום באנו ותלשנו לארז קמיניץ עוד נוצה.

דוד אמסלם: הוא היה צריך להסביר את זה גם בממשלה, הרי הוא לא עובד בחלל ריק.

דוד אמסלם: החבר'ה שלו אומרים לו: למה אתה לוקח אותנו לכיוון הזה?

דוד אמסלם: הוא אמר: חבר'ה, אין ברירה.

דוד אמסלם: כך עשינו לו בכל יום.

דוד אמסלם: הייתי הולך הביתה עם נקיפות מצפון כלפי הבחור.

דוד אמסלם: שברנו לו את המנהיגות בפנים, פגענו בו.

דוד אמסלם: לא נעים לו מול החבר'ה.

דוד אמסלם: הרי בסוף, זה כמו אצלכם, אלה שלא עושים כלום אומרים לו: מה פתאום?

דוד אמסלם: מה פתאום?

דוד אמסלם: הוא לקח את האחריות על עצמו, על הראש שלו, על הכתפיים שלו.

דוד אמסלם: אתם לא יודעים מה עברנו אתו.

דוד אמסלם: המשנה ליועץ המשפטי לממשלה לוקח את הדבר הזה ברמה אישית ואנחנו עוברים אתו עוד יום ועוד יום והוא מתעצבן, ואנחנו הולכים וחוזרים ומשנים.

דוד אמסלם: כל יום עברנו, כמעט כל אבן שינינו.

דוד אמסלם: כואב לי עליו, באמת.

דוד אמסלם: אני אומר לך, עזוב אותי, כואב לי על מה שעשינו לו.

אוסאמה סעדי: אז אתה רוצה להתחיל את הכול מחדש?

אוסאמה סעדי: אין לנו בעיה.

דוד אמסלם: לכן אמרנו:

דוד אמסלם: אם פותחים- - -

אוסאמה סעדי: אם אתה רוצה לפתוח, תפתח.

אוסאמה סעדי: אל תאיימו עלינו.

דוד אמסלם: דרך אגב, אני לא מאיים.

דוד אמסלם: אני הודעתי.

אוסאמה סעדי: אתם יכולים לפתוח מה שאתם רוצים.

אוסאמה סעדי: תן לי להשלים את דבריי.

אוסאמה סעדי: אני חוזר ומדגיש, לא חזרנו בנו ולא הפרנו שום סיכום שהיה אתנו, נקודה.

אוסאמה סעדי: אנחנו מוכנים להמשיך באותו הסכם, שאומר, למרות שהגשנו 2,500 הסתייגויות, למרות שיש לנו שבועיים, היינו מוכנים, ואנחנו עדיין מוכנים, שבתחילת המושב – כבר נימקנו את ההסתייגויות, הגשנו את ההסתייגויות – אנחנו מוכנים לקיים את ההצבעות.

אוסאמה סעדי: כפי שסיכמנו עם יושב-ראש הקואליציה: 4 שעות במליאה.

אוסאמה סעדי: אנחנו עדיים מחויבים.

דוד אמסלם: אבל עניתי לך.

אוסאמה סעדי: אתה רוצה לחזור לנוסח הכחול?

אוסאמה סעדי: יש את התקנון.

אוסאמה סעדי: כשנגיע לזה בישיבה שתקבע יש לנו כמובן מה להגיד, את ההסתייגויות שהגשנו הגשנו על הנוסח המעודכן.

אוסאמה סעדי: אני לא רוצה לפתוח את זה.

דוד ביטן: יגישו הסתייגויות חדשות.

אוסאמה סעדי: נגיש הסתייגויות חדשות, אין בעיה.

אוסאמה סעדי: אתה רוצה לנהל – תנהל את זה, אין בעיה.

אוסאמה סעדי: משפט אחרון, אני באמת חושב שניתן עדיין ולא מאוחר, כל הדחייה היא של חודש וחצי.

אוסאמה סעדי: מי שאומר שיהיו בחירות בעוד חודש וחצי ובונה על חודש וחצי – אנחנו לא בונים על זה.

אוסאמה סעדי: אני אומר לך, הממשלה הזאת תהיה בעוד חודש וחצי, תהיה בעוד 3 חודשים, אני לא יודע עוד כמה זמן.

אוסאמה סעדי: אנחנו לא בונים על זה.

אוסאמה סעדי: לכן אני אומר לכם, אדוני היושב-ראש וחבר הכנסת ביטן, אתם רוצים לקבוע עכשיו ב-8 במאי?

אוסאמה סעדי: תקבעו ב-8 במאי.

אוסאמה סעדי: נבוא, נערוך הצבעות.

אוסאמה סעדי: אנחנו מחויבים ל-4 שעות במליאה.

אוסאמה סעדי: נצביע ונגמור את זה.

אוסאמה סעדי: אם אתם רוצים לחזור לנוסח המקורי תחזרו לנוסח המקורי ונתחיל הכול מחדש, אין לי בעיה, הכול פתוח.

אוסאמה סעדי: אני חייב להגיד שבאמת נעשו מאמצים כנים.

דוד ביטן: אתם לא מתייחסים לזה.

אוסאמה סעדי: אתה רואה שאני מתייחס לזה בלי שביקשת.

עבדאללה אבו מערוף: סליחה, אתה לא התייחסת למי שהיה בוועדה.

עבדאללה אבו מערוף: חבר הכנסת ביטן, עם כל הכבוד לך, היית צריך להתייחס אלינו שהשתתפנו בישיבות הוועדה ולא לנסות לדבר עם מישהו אחר.

עבדאללה אבו מערוף: צריך להיות הגון, לתאם אתנו.

אוסאמה סעדי: אנחנו מעריכים מאוד את העבודה שעשית, אדוני היושב-ראש.

דוד ביטן: אני לא הגון?

דוד ביטן: אני דוחה את הטענה שלך.

דוד ביטן: אתה מדבר שטויות.

עבדאללה אבו מערוף: היית צריך לתאם אתנו.

דוד ביטן: אני יכול הרי לא לעמוד בהסכם ולהביא את זה מחר.

דוד ביטן: אני לא עושה את זה.

דוד ביטן: אני עומד בהסכם.

דוד ביטן: באיזה הסכם אני לא עומד?

דוד אמסלם: חבר הכנסת ביטן, לא הבנת את מה שהוא אמר.

אוסאמה סעדי: אדוני היושב-ראש, אנחנו מוקירים ומעריכים מאוד את העבודה שעשית ואת כל העבודה שנעשתה, גם על-ידך וגם על-ידי הצוות הנפלא של ועדת הפנים, ובראשם הייעוץ המשפטי, תומר רוזנר וכל החברים.

אוסאמה סעדי: וגם מעריכים את הצוות המקצועי, שהטמיע חלק מן ההסתייגויות שיש לנו, שהן עקרוניות.

אוסאמה סעדי: חבל שנשפוך את כל מה שעשינו.

אוסאמה סעדי: אנחנו קרובים מאוד.

אוסאמה סעדי: אני לא מסכים עם מה שאמר בצלאל סמוטריץ, שמדובר בשחיקה של האינטרס הציבורי.

אוסאמה סעדי: אתה רוצה להחזיר את הגלגל לאחור?

אוסאמה סעדי: עכשיו התעוררת?

אוסאמה סעדי: תתעורר.

אוסאמה סעדי: אנחנו מעריכים מאוד.

אוסאמה סעדי: אנחנו לא רחוקים בהרבה.

אוסאמה סעדי: מה שנגמר – נגמר.

אוסאמה סעדי: אל תאיימו עלינו עכשיו, באמת.

דוד אמסלם: לגבי הסיכומים, אמרתי: מי שהוביל את החקיקה בחוק הזה הוא אני, ברמת הקואליציה.

דוד אמסלם: ישבתי כאן חודש וחצי אתכם ועם נציגי הממשלה.

דוד אמסלם: קבעתי מהיום הראשון שההצבעה תהיה ביום האחרון של המושב ומשם קבענו את לוחות הזמנים, תגיד לך מנהלת הוועדה.

דוד ביטן: בוועדה או במליאה?

דוד אמסלם: בוועדה.

דוד אמסלם: השארתי יומיים למליאה.

דוד אמסלם: בגלל זה בתכנון שלנו, ביום חמישי הודעתי שביום שני היינו אמורים להצביע רק על ההסתייגויות, רק הצבעות, ולגמור.

דוד אמסלם: כדי להגיע ללוחות הזמנים האלה, בגלל זה באתי לארז קמיניץ, הרי למה הוא התפשר?

דוד אמסלם: הוא לא אמר לי שאני צודק, הוא אמר לי שאני לא צודק.

דוד אמסלם: אמרתי לו: תקשיב, נלך איתם, פה ופה נלך לקראתם, נסיים את הכול.

דוד אמסלם: זו הייתה התוכנית.

דוד אמסלם: בא חבר הכנסת ביטן ושיבש לנו הכול מבלי שדיבר אתנו.

דוד אמסלם: היות ואני מכבד אותו, הוא נתן מילה- - -

אוסאמה סעדי: אתה חושב שהוא הבין אותי?

דוד אמסלם: הוא נתן מילה.

דוד אמסלם: הוא דיבר עם אחמד טיבי, שהיה פה בדיוק רבע שעה בכל הדיונים על הצעת החוק הזאת.

דוד אמסלם: עבדאללה אבו מערוף שישב פה יחידי כל הזמן, מהשעה הראשונה, הוא בכלל לא ב-loop, הוא לא ידע בכלל.

דוד ביטן: עם אוסאמה סעדי דיברתי.

דוד אמסלם: "סגרתם".

דוד אמסלם: כשהוא הודיע לי על מה הוא "סגר" אתכם, על המליאה, ודחה את ההצבעות, כשהוא דחה הוא שיבש את התוכנית שלנו.

דוד אמסלם: לכן אנחנו עומדים בדיוק בסיכומים.

דוד אמסלם: לנו אין סיכומים.

דוד ביטן: גם אני עומד בסיכומים.

אוסאמה סעדי: אבל במה אני הפרתי את ההסכם?

דוד אמסלם: אתה לא הפרת כלום.

דוד אמסלם: גם אנחנו לא הפרנו כלום.

אוסאמה סעדי: אז למה אתה מעניש אותי?

אוסאמה סעדי: אתה אומר שעכשיו אתה רוצה לחזור לנוסח הכחול.

דוד אמסלם: אנחנו חוזרים לנוסח הכחול.

דוד אמסלם: הסברתי למה.

דוד אמסלם: אני לא מעניש אותך.

אוסאמה סעדי: אם הייתי מפר סיכומים היית מעניש אותי, אבל אמרת בעצמך שאני לא מפר סיכומים.

דוד אמסלם: אם הייתי רוצה למכור לך רכב כאשר אני חייב את הכסף היום- - -

אוסאמה סעדי: אני לא מפר סיכומים, אז מה אתה רוצה ממני?

דוד ביטן: הסברתי את זה.

דוד ביטן: אתה לא מסביר נכון.

דוד אמסלם: דנו אתכם מהבוקר על הנושא הזה.

דוד אמסלם: הרי לכאורה אם לא הפרנו כלום אז הייתם אומרים: עזבו, על מה אנחנו מדברים ב-4 השעות האחרונות?

דוד אמסלם: אנחנו מדברים ב-4 השעות האחרונות כדי להתכנס לכיוון של הצבעה ביום רביעי.

דוד אמסלם: אבל אם אתם לא שם אז על מה אתם בכלל מדברים אתנו?

אוסאמה סעדי: ניסינו, על אף שיש הסכם אמרנו שאם נגיע לזה- - -

דוד אמסלם: הם עשו לנו לפנים משורת הדין.

אוסאמה סעדי: לא.

אוסאמה סעדי: יש סיכום.

אוסאמה סעדי: אמרת בעצמך שיש סיכום.

<ארז קמיניץ: על נוסח החוק גם היה הסכם?

אוסאמה סעדי: אנחנו ננסה להתכנס.

אוסאמה סעדי: אם נתכנס אז נביא את זה ביום רביעי.

דוד אמסלם: לכן אני אומר כדלקמן, אנחנו בעזרת-השם נקבע דיון בשעה הראשונה ביום הראשון של המושב הבא, בלי נדר.

דוד אמסלם: אפתח את הנושא ונערוך דיון רק על ההסתייגויות וההצבעות.

דוד אמסלם: אם יהיו לכם הסתייגויות נוספות אקבל אותן בשמחה.

דוד אמסלם: הרי כל ההסתייגויות שלכם היו על בסיס הנוסח הכחול.

אוסאמה סעדי: לא.

אוסאמה סעדי: אני כתבתי את ההסתייגויות.

אוסאמה סעדי: לקחתי את הנוסח העדכני האחרון שאתם הגשתם לנו.

דוד אמסלם: אין בעיה, אתה תגיש הסתייגויות נוספות שיש בהן שינוי מן הנוסח הכחול.

דוד אמסלם: אנחנו ניתן לכם לדון על כל ההסתייגויות, אגמור את הדיון בחוק ואחרי כן נביא אותו על-פי הנוסח הכחול.

דוד אמסלם: מדיניות אכיפה – אין.

דוד אמסלם: אין כלום.

דוד ביטן: אמרתי בהתחלה וכנראה זה השתבש קצת.

דוד ביטן: כל הכבוד לוועדה שקבעה לנו גם מתי זה יבוא למליאה.

דוד ביטן: ידעת שאם תגיש 2,500 הסתייגויות לא אוכל להביא את זה, ידעת את זה.

דוד ביטן: ברגע שהגשת את כל ההסתייגויות שיבשת את כל העניין.

דוד ביטן: אם היושב-ראש הלך לקראתכם וסיכם אתכם את הכול אז בעצם הפרתם את ההסכם עם דודי אמסלם.

אוסאמה סעדי: לא סיכמתי שום דבר ביום חמישי.

אוסאמה סעדי: ביום חמישי היה דיון, אמרו: תגישו הסתייגויות עד יום ראשון.

אוסאמה סעדי: הגשתי הסתייגויות.

דוד ביטן: אתה יודע טוב מאוד שהגשתם הסתייגויות סרק, אבל זה לא הבעיה.

דוד ביטן: אנחנו נעמוד בהסכם שאומר שלא יהיה דיון מחר, אבל הדרך שנקטתם לא הייתה נכונה, היא לא הוגנת, במיוחד שגם משרד המשפטים וגם דודי אמסלם הלכו לקראתכם מאוד-מאוד.

דוד ביטן: אני חושב שזה ניצול מצב לרעה.

דוד ביטן: לכן אני משחרר אתכם מן ההסכם של 4 שעות, אין צורך בזה.

דוד אמסלם: בקיצור, מכרתם לו קליפות והוא קנה אותן במחיר גבוה.

אוסאמה סעדי: קליפות?

אוסאמה סעדי: למה אתה אומר את זה?

דוד אמסלם: במושב הבא תדבר שבועיים.

דוד אמסלם: אני אעמוד כאן אתך.

אוסאמה סעדי: אתה לא יודע מה היה לנו.

אוסאמה סעדי: תפסיקו עם זה עכשיו.

<ארז קמיניץ: אדוני היושב-ראש, אני מודה לך.

<ארז קמיניץ: אני רוצה לומר מספר דברים.

<ארז קמיניץ: כפי שאמרתי בתחילת הדיונים, הגענו לכנסת עם הצעת החוק הזאת, כמו עם פעילות אחרת שאנחנו עושים, כדי לשנות מציאות.

<ארז קמיניץ: אנחנו חושבים, אדוני היושב-ראש, כמערכת אכיפת חוק וכמי שעוסקים בתכנון ובנייה תקופה ארוכה, שהמציאות שאנחנו מכירים הנוגעת לאכיפת דיני תכנון ובנייה במדינת ישראל אינה טובה ויש לשנות אותה.

<ארז קמיניץ: אנחנו נוקטים פעולות מחוץ לחקיקה וביקשנו מהכנסת בהצעת החוק הזאת לנקוט פעולות בחקיקה.

<ארז קמיניץ: אנחנו מאמינים בנוסח הכחול שהגשנו לכנסת.

<ארז קמיניץ: אני מסכים שבמהלך הדיונים, אדוני היושב-ראש, מצאנו בך כאן שותף אמיתי להבנה הזאת ואתה והצוות המקצועי כמובן שיבחתם ושיפרתם בנקודות מסוימות.

<ארז קמיניץ: בנקודות מסוימות לחצתם עלינו מאוד על מנת שנגיע להבנתכם לדרך טובה יותר או דרך שמגיעה לתכלול של הערות שנשמעו.

<ארז קמיניץ: אבל מבחינתנו כמובן הנוסח הכחול הוא הנוסח שאנחנו מאמינים בו ואם אדוני היושב-ראש מבקש לחזור לנוסח הכחול אז בוודאי ובוודאי נשמח בדבר, כי זה הנוסח שהבאנו בפניכם.

<ארז קמיניץ: עוד יותר מזה, אדוני אומר שהוא רוצה להעלות מייד להצבעה את הנוסח הכחול.

<ארז קמיניץ: בכל זאת נבקש דברים מסוימים שהצעתם שמשפרים, כמו צו תפיסת כלים, צו ארעי, וגם הניסוח של צווי עיכוב ביצוע שנעשה בצורה טובה יותר, נבקש בכל זאת שתשקלו להכניס.

<ארז קמיניץ: אני חושב שזה משפר את החוק.

<ארז קמיניץ: אדוני, ברשותך, אני מוחל כמובן על הפגיעה שנטענה שכביכול נעשתה בי, אבל אני חייב להודות לכל הצוות שנמצא פה.

<ארז קמיניץ: אדוני, אתה לא יודע את זה, אגיד את זה כמובן גם ליועץ המשפטי לממשלה וגם לפרקליט המדינה, זה לא דבר שבשגרה לראות מישהו מייעוץ וחקיקה ואנשי פרקליטות ביחד.

<ארז קמיניץ: בדרך כלל אנחנו לא עובדים ביחד בצורה כזאת אינטנסיבית.

<ארז קמיניץ: פעם ראשונה הם רואים איך עושים חקיקה בצורה אינטנסיבית יותר.

<ארז קמיניץ: אני לא בטוח שהם ירצו לבוא לפה הרבה אחרי שהם ראו.

<ארז קמיניץ: זכינו פה לשיתוף פעולה גם מהמחלקה שלי, דוד פרוינד לא פה אבל כמובן מהפרקליטות, מהיחידה של בת-אור כהנוביץ וצריך לשבח אותם על כך, אדוני, ואעשה את זה בלי קשר לתוצאות הדיון, גם בפני היועץ המשפטי לממשלה וגם בפני פרקליט המדינה.

<ארז קמיניץ: אני חושב שהתוצאה שיש בנוסח הכחול, אבל גם שאתה בוועדה הגעת אליה, נועדה לשפר את מצב האכיפה במדינת ישראל, לא רק במגזר הערבי, רבותי חברי הכנסת, אלא בכל המגזרים.

<ארז קמיניץ: יש לנו בעיה בתכנון ובנייה בכל המגזרים.

<ארז קמיניץ: נכון שבמגזר הערבי יש בעיה ממוקדת מיוחדת, שקשורה גם להיבטים של תכנון ומה עשתה מדינת ישראל בתכנון לאורך השנים, אבל המציאות התכנונית משתנה, והסיבה שיושב פה משנה אזרחי ולא משנה פלילי היא בגלל הקשר המהותי בין התכנון ובין האכיפה בענייני תכנון ובנייה.

<ארז קמיניץ: העובדה שמשתנה המציאות התכנונית מחייבת גם שינוי מציאות באכיפה.

<ארז קמיניץ: אני מקווה שנגיע לזה במושב הבא.

<ארז קמיניץ: גם לגבי המדיניות – אתה אומר שלא יופיע מסמך המדיניות.

<ארז קמיניץ: כשכתבנו את מסמך המדיניות, כשאדוני דרש אותו בשעות לילה, שלא נתייחס אליהן כרגע וגם לא נגיד באיזה שלב בשבוע זה היה, יותר לקראת סופו, בסופו של דבר אני לקחתי בחשבון בהוראות לחבריי שאדוני צודק, שאני קודם צריך לשכנע אותם ללכת עוד לקראת.

<ארז קמיניץ: לקחנו בחשבון את העובדה שיש חוק חדש ברקע שנכנס לתוקף ואנחנו נוכל להפעיל כלים נוספים.

<ארז קמיניץ: לכן מדיניות האכיפה בעיניי היא אחת הנקודות, אדוני, שעלית עליהן בתחילת הדיונים ואתה מקדיש להן מחשבה רבה, לעובדה שכדי לייצר אכיפה נכונה צריך לפעול מהר, צריך לפעול ביעילות, צריך לפעול על תחילת בנייה ולא על מבנה מאוכלס, בוודאי לא שנים רבות אחר-כך.

<ארז קמיניץ: אחת הסיבות למדיניות האכיפה שכתבנו כפי שכתבנו היא מתוך התפיסה שאנחנו נוכל, באמצעות הכלים בחוק החדש, לפעול מהר יותר, בכלים מנהליים, ללא צורך בכתבי אישום כל הזמן ובאופן שבו אנחנו נצליח להגיע לתוצאות טובות, גם בהקשר התכנוני.

<ארז קמיניץ: אנחנו אומרים כל הזמן, ואדוני, אתה שמת לב לזה מהיום הראשון, שהאכיפה צריכה לתמוך בתכנון.

<ארז קמיניץ: אנחנו צריכים לדאוג שהתכנון יתקדם הלאה באמצעות כלי אכיפה, ואין כמו כלי אכיפה מהירים כדי לייצר את התוצאה ואת שינוי המדיניות.

<ארז קמיניץ: בהיעדר חוק, בהיעדר אפשרויות להגיע לתוצאות כפי שהיה אמור החוק החדש להגיע אליהן, קשה מאוד לייצר מדיניות אכיפה מקלה כפי שיצרנו.

<ארז קמיניץ: אני רוצה לסיים בכך שאני מודה גם לאדוני וכמובן גם לצוות המקצועי, שגם הוא עשה לילות כימים כדי לשפר את הנוסח.

<ארז קמיניץ: תודה רבה לכם.

דוד אמסלם: תודה רבה, ארז קמיניץ.

דוד אמסלם: נשמע את חבר הכנסת בגין וחבר הכנסת אבו מערוף ובזה אנעל את הישיבה.

זאב בנימין בגין: אני לא מצוי במדיניות הגבוהה, לא של יושב-ראש הוועדה ולא של יושב-ראש הקואליציה.

זאב בנימין בגין: לצערי כתוצאה מאילוצים בוועדת החוקה, חוק ומשפט נעדרתי מן הדיונים האחרים.

זאב בנימין בגין: ראיתי כל הזמן בהצעת החוק הזאת הצעת חוק חשובה ביותר.

זאב בנימין בגין: אני חושב שאחת התרומות החשובות בניהול ענייני המדינה נמצאה לנו בסיכום או המסקנות של דוח הוועדה שבראשה עמד המשנה ליועץ המשפטי לממשלה, ארז קמיניץ.

זאב בנימין בגין: הדוח כשלעצמו הוא תרומה והוא דוח מאוזן.

זאב בנימין בגין: הוא מבטיח יכולת אכיפה טובה יותר בעתיד, עם הבנות טובות לגבי הגלגל או חלקי הגלגל שאי אפשר כבר להחזיר לאחור, מה שהיה היה.

זאב בנימין בגין: אין בו שום אִיוּם על אזרחים ערבים כפי שדובר.

זאב בנימין בגין: נאמר שצפוי הרס של עשרות אלפי בתים, אחר כך שמענו של אלפי בתים.

זאב בנימין בגין: כל זה היה הגזמה רבתי.

זאב בנימין בגין: אני עֵד ראייה, שמיעה ודיבור בימים האחרונים גם למאמץ שנעשה וגם לסיכום, שאם הוא לא היה פורמלי אז הוא היה בהבנות בין בני אדם.

זאב בנימין בגין: רק אתמול שמעתי – כי אנחנו ניסינו לדבר ולהידבר ועשינו זאת – שבהחלט הייתה אפשרות שכבר אתמול יוסרו חלק גדול מאוד מן ההסתייגויות.

זאב בנימין בגין: מדוע כך חשבתי?

זאב בנימין בגין: מכיוון שהתקדמנו לקראת הבנות.

זאב בנימין בגין: יכול להיות שהיה עוד סעיף אחד שלא מצא חן בעיני כמה חברים מן הרשימה המשותפת, אבל 300, ואחר-כך 900, עכשיו אני שומע 2,500 הסתייגויות – זאת הפגנה.

זאב בנימין בגין: אני חושב שהפגנות פוליטיות הן חשובות אבל אחרי כל המאמץ שנעשה אני חושב שזו הפגנה מיותרת ופוגעת.

זאב בנימין בגין: חלק מן ההסתייגויות שקיבלנו, מן ההערות של החברים שעשו פה עבודה נאמנה – אני לא רוצה לקלקל לכם בסיעת

זאב בנימין בגין: כם, לא לאוסאמה סעדי ולא לעבדאללה אבו מערוף, חס וחלילה, שלא יאשימו אתכם יותר מדי – נבע מכך שגם הצוות המקצועי, גם הממשלה, לפחות זה הנימוק שאני השתמשתי בו פעמים אחדות והוא רשום בפרוטוקול, חשבנו שהיה חשוב להכניס למעגל ההסכמה או אי-ההתנגדות חלק חשוב בציבור.

זאב בנימין בגין: אני מסתכל במספרים.

זאב בנימין בגין: הסיעה המשותפת – ולא שמעתם אותי בנוסח זה בשנתיים האחרונות, זו שנתי השמונה-עשרה בכנסת, לא ברציפות, היו לי גם הפסקות למנוחה – מונה בכנסת הזאת 13 חברי כנסת.

זאב בנימין בגין: זו סיעה גדולה באופן יחסי, כל הסיעות הן לא גדולות, מפלגת השלטון מונה רק 30 חברי כנסת, אבל זה רק 13.

זאב בנימין בגין: היא סיעת אופוזיציה.

זאב בנימין בגין: אפשר היה מצד הרוב לשמוע ולא לקבל אפילו הסתייגות אחת.

זאב בנימין בגין: אני חשוב שהמאמץ העצום והרצון הטוב שהשקיע יושב-ראש הוועדה שלנו ראוי, אפילו לא הייתי אומר להכרת תודה או להכרת טובה, אבל לא לדחייה כזו.

זאב בנימין בגין: אתמול היה ברור לנו שלמעשה הגענו להסכמה.

זאב בנימין בגין: מה נשאר?

זאב בנימין בגין: האם רטרואקטיביות של 5 שנים או שנתיים וחצי.

זאב בנימין בגין: היה ברור על השולחן שהולכים להסכמה על רטרואקטיביות של שנתיים וחצי בתנאי שמוּסרות כל ההסתייגויות.

זאב בנימין בגין: זה מה שאני הבנתי, זה בקטע שראיתי לעיניי.

זאב בנימין בגין: אוכל להוסיף לעיני המצלמות, אתמול במליאה דיברתי על נושא זה עם יושב-ראש הרשימה המשותפת ודיברתי על לבו והסברתי לו את המצב.

זאב בנימין בגין: לי לא היה רושם אמש שהבוקר או עכשיו או לפני שעתיים נקבל את התשובה הזו.

זאב בנימין בגין: מבחינתי זה אכזבה רבתי.

זאב בנימין בגין: אני מכיר את המצב הזה, את המצב הפוליטי הזה.

זאב בנימין בגין: כך קורה לעתים קרובות מדי בשנים האחרונות, גוברת יד הקיצונים, גוברת ידם של אלה שמהמרים ושאומרים לעצמם, כפי ששמעתי אתמול: "נדחה למושב הבא, מה שיש לנו ביד יש לנו ביד ועוד נגביר חיילים, ייתכן שיהיו עוד דברים".

זאב בנימין בגין: זה פוליטיקה.

זאב בנימין בגין: לא נולדתי אתמול, אני זקן חברי הכנסת, אבל אני מביע צער גדול ואכזבה רבה שהגענו כך לנקודה הזאת.

זאב בנימין בגין: כל הכבוד ליושב-ראש, אנחנו באמת, בייחוד היושב-ראש אבל גם בשיחות, שכנענו את נציגי הממשלה הטובים והנאמנים בצורך הכללי הציבורי בכל זאת לשנות מעט פה ומעט שם על-פי שיפוטם.

זאב בנימין בגין: אני חושב שלא נגענו במהות, אחרת לא היו מסכימים לכך.

זאב בנימין בגין: אבל אחרי כל זה, אחרי שלמעשה יש מקום, הייתי אומר, אולי לעוד שתי הסתייגויות של הסיעה המשותפת, נו, ואם המעטתי אז ארבע, פתאום למצוא 2,500 או 500 או 300?

זאב בנימין בגין: ביקשתי אתמול לחוס על הצוות המקצועי של הוועדה.

זאב בנימין בגין: הנחתי, בתמימותי או באווילותי, שההסתייגות יוסרו ואמרתי – חשבתי שדבריי נפלו על אוזניים קשובות, דיברתי עם שני אנשים – אז תחסכו לצוות, האם הוא צריך עכשיו להכניס 300 הסתייגויות, לשבת עד חצות?

זאב בנימין בגין: אבל בסדר, אם זו ההחלטה, אני לא צריך להגיד לכם, אתם יודעים את גישתי, שזוכה לעתים לביקורת בקואליציה.

זאב בנימין בגין: כאשר אני מגיע היום לאכזבה כזאת אז זה לא רק בקטע הזה כי עדיין בגילי יש לי ציפיות שיש הסכמות ומבינים מה זה ללכת לקראת.

זאב בנימין בגין: אפשר לפעמים גם, אפילו מבחינת הסיעה המשותפת, גם ללכת לקראת, בייחוד אלה שעמלו עד כדי כך כדי להגיע לתוצאה, שאני חשבתי שהיא תוצאה טובה ומבורכת.

זאב בנימין בגין: אני שוב מודה לארז קמיניץ ולחברים האחרים.

<ארז קמיניץ: צריך להודות גם ליחידה הארצית לאכיפה.

<ארז קמיניץ: יושב פה יוחאי אלבס.

זאב בנימין בגין: אני מודה על הרצון הטוב שגיליתם, על ההבנה והנכונות.

זאב בנימין בגין: אני בתחושה של עלבון בשמכם.

זאב בנימין בגין: אני מודה לך שוב, אדוני היושב-ראש, תודה גם לתומר רוזנר ולייעוץ המשפטי.

זאב בנימין בגין: הלוואי והיינו בנקודה אחרת.

זאב בנימין בגין: חבל מאוד.

דוד אמסלם: תודה לחבר הכנסת בני בגין.

דוד אמסלם: עבדאללה אבו מערוף, בבקשה.

בצלאל סמוטריץ': לא פעם ראשונה שאתה מתאכזב בשל נאיביות.

זאב בנימין בגין: אני חושב שאפטר מן העולם הזה תוך נאיביות.

זאב בנימין בגין: אני מעדיף כך.

זאב בנימין בגין: אני מעדיף להתאכזב.

עבדאללה אבו מערוף: לא אתייחס למילים האלה על נאיביות.

עבדאללה אבו מערוף: עדיף לא להתייחס ולא לשמוע אותן.

עבדאללה אבו מערוף: אדוני היושב-ראש, דיון בוועדה הזאת הוא דיון מיוחד במינו, אני לא חושב שבוועדות יש דיונים כאלה.

עבדאללה אבו מערוף: כל מה שאפשר להגיד על התקופה הזאת, רק אגיד תודה על ההיענות, ההגינות והאובייקטיביות של כבוד היושב-ראש.

עבדאללה אבו מערוף: אכן הייתה עבודה מאוד אובייקטיבית והוגנת, בשיתוף פעולה.

עבדאללה אבו מערוף: אני מודה גם על ההיענות של כל הצוות וגם לבני בגין.

עבדאללה אבו מערוף: זה גם מראה שאפשר להתקדם בנושאים, יש דברים שאפשר להסכים עליהם.

עבדאללה אבו מערוף: העניין יכול להיות מעבר להסכמות, למרות שעדיין יש בו מרכיבים פוליטיים וזה היה מלכתחילה העניין.

עבדאללה אבו מערוף: בעניין ההסכמות, אנחנו בגדול לא חרגנו.

עבדאללה אבו מערוף: לא במקרה אמרתי את ההערה לחבר הכנסת ביטן ולכן הגענו עד כאן.

עבדאללה אבו מערוף: הקואליציה והממשלה זכותה כקואליציה שנבחרת לחוקק כל חוק שהיא רוצה ותעשו מה שאתם רואים לנכון בהקשר הזה, במצב הזה.

עבדאללה אבו מערוף: אחרי כל הדיונים ואחרי כל מה שהגענו אליו, הכדור אצלכם.

עבדאללה אבו מערוף: תודה רבה לך, אדוני היושב-ראש.

דוד אמסלם: לפני שאני נועל את הישיבה, תודה רבה לך עבדאללה אבו מערוף, באמת הקדשת פה זמן רב, היית פה בכל הישיבות ביחד אתי, מהתחלה ועד סוף, לבד.

זאב בנימין בגין: תוך גילוי בקיאות מדהימה.

זאב בנימין בגין: לא חשבתי שאורולוג יגלה כזו בקיאות בחוקי התכנון והבנייה.

דוד אמסלם: רציתי להודיע לכם שבעזרת-השם נקבע את הדיון הראשון ב-15 במאי, בשבוע השני לאחר שאנחנו חוזרים לכאן מן הפגרה, ואם אמצא זמן גם במהלך הפגרה אז אולי גם במהלך הפגרה.

דוד אמסלם: אני נועל את הישיבה.

דוד אמסלם: אני מבקש מכם להישאר לדיון הבא.